‘‘અરે કંથક જી. તમે તો મહાન છો. એટલે જ અમારા મહાન સાહેબને ગિફ્ટ સ્વરૂપે મળ્યા છો. આ તો મને તમારી યાદ એટલે આવી કે હમણા અમારા રાજનાથસિંહજી પણ મોંગોલિયાના પ્રવાસે આવ્યા ત્યારે તેમને પણ મોંગોલિયાના વડાપ્રધાને તમારા જેવા એક અશ્વશ્રીની ગિફ્ટ આપી છે. તે પરથી મને યાદ આવ્યું કે અમારા સાહેબને પણ તમે ગિફ્ટ સ્વરૂપે મળ્યા છો પરંતુ સાહેબ તમને પોતાની સાથે ઇન્ડિયા લાવી નથી શક્યા. તો લાવો આ નિમિત્તે કમસેકમ તમને યાદ કરી તમારી સાથે વાત તો કરીએ. ’’